Maram Booth Ta Bayyana manyan Nasarori biyu (2) Data Samu - Hausaloaded.com
Maram Booth Ta Bayyana manyan Nasarori biyu (2) Data Samu
Home › kannywood › Maram Booth Ta Bayyana manyan Nasarori biyu (2) Data Samu
Fitacciyar jarumar fina finan Kannywood, Maryam Booth ta bayyana jin dadinta da wasu manyan nasarori guda biyu data samu a cikin watanni uku na shekarar 2019, wanda bisa dukkan alamu zasu kawo mata makudan kudaden shiga. Maryam ta bayyana haka ne cikin wata hira data yi da jaridar Premium Times, inda tace a yanzu haka kamfanin magin kafi zabo na Ajinomoto ya dauketa a matsayin jakadiyarsa, hakanan ta samu kwangilar yi ma kamfanin sadarwa na Airtel tallace tallace.
Maryma tana cewa babban aikinta a matsayin jakadiyar wannan kamfani shine zata dinga yi musu bidiyo da hotuna don yin tallace tallace dasu, hakanan zata yi amfani da shafukanta na sadarwar zamani wajen tallatasu a duniya. Jarumar ta kara da cewa harkar neman kudinta bai tsaya nan ba, inda a yanzu haka tana da wani katafaren shagon kwalliya, wanda ma har ta fara horas da dalibai masu son kama sana’ar kwalliya.
© Legit.ng